User:Jothika24/sandbox

சிங்கப்பூர் வானொலி - ஒலி 96.8 ஒலி 96.8 என்பது சிங்கப்பூரின் பண்பலை வரிசைத் தமிழ் ஒலிப்பரப்பாகும். சிங்கப்பூரில் 24 மணி நேர சேவை புளங்கும் ஒரே தமிழ் வானொலிச் சேவை இது. இதில், தமிழ் பாடல்கள், தமிழ் செய்திகள், போக்குவரத்து தகவல்கள் உள்ளிட்ட பற்பல சுவாரசியமான தகவல்கள் ஒலிபரப்பப்படுகின்றன. ஜூன் 1 1936 இல் பிரித்தானிய மலாயா ஒலிபரப்பு நிறுவனத்தின் ஒரு பகுதியாக 4 மணி நேர இந்திய ஒலிபரப்பு தொடங்கப்பட்டது. 1959 இல் இந்நிறுவனத்தின் பெயர் ரேடியோ சிங்கப்பூர் என மாற்றப்பட்டது. சில வருடங்களுக்குப் பிறகு, இந்நிலையம் ரேடியோ சிங்கப்பூர் நிலையம், ரேடியோ டெலிவிஷன் சிங்கப்பூர் (RTS), ரேடியோ சிங்கப்பூர் எனப் பெயர்களில் மாற்றம் கண்டது. இந்திய மொழி ஒலிபரப்பு இந்தியச் சேவை என்றழைக்கப்பட்டது. பிறகு, இது சிங்கப்பூர் ஒலிபரப்புக் கழகம் என்றும், அதன் பின் இந்திய வானொலி ஒலிவழி 4 எனப் பெயர் மாற்றம் கண்டது. அதன்பின், ஒலிக்களஞ்சியம் என்று பெயர் மாற்றப்பட்டது. அது தனியார் மயமாகியதும் சிங்கப்பூர் வானொலிக் கழகம் என்ற பெயரைப் பெற்றது. பின்னர் ஒலிக்களஞ்சியம் என்ற பெயர் சுருங்கி ஒலி 96.8 ஆனது. 1998, மே மாதத்தில் ஒலியின் முதல் நூல் வெளியீடாக, மீனாட்சி சபாபதி எழுதிய “அறிவோமா நாம்” என்ற புத்தகம் வெளியிடப்பட்டது. நம்மவர்களின் பண்பாட்டின் பின்னணியில் உள்ள அறிவியல் அடிப்படைகளை விளக்கி ஈராண்டு தொடர்ந்து ஒலியேறிய “அறிவோமா நாம்” எனும் நிகழ்ச்சியில் சொல்லப்பட்ட விவரங்களை கொண்டு இந்நூல் தொகுக்கபட்டிருந்தது. 2000 அக்டோபர் 16இல் ஒலி 96.8இன் புதுப்பிக்கப்பட்ட இணைய தளம் செயல்படத் தொடங்கியது. 60-க்கும் மேற்பட்ட நாடுகளிலிருந்து மக்கள் இணையம் வழியாக அதைக் கேட்கத் தொடங்கினர். 2001 ஜூன் 21இல் சமூக சேவைக்குரிய பெருமைமிகு உலக விருது நியூயார்க் விழாவில் வழங்கப்பட்டது. இது, குஜராத் நிலநடுக்கத்தில் பாதிக்கப்பட்டோருக்காக மூன்றே வாரங்களில் $2.6 மில்லியன் வெள்ளியைத் திரட்டிக் கொடுத்த ஒலியின் சாதனை முயற்சிக்காக வழங்கப்பட்டது. 2002 பிப்ரவரி 22 இல் ஒலி 96.8 வானொலி சேவைக்குக் குஜராத் நிதி திரட்டு முயற்சிக்காகப் பரிசும் விருதும் சிங்கப்பூர் பொதுத் தொடர்பு கழகத்தால் வழங்கப்பட்டன. 2003, மார்ச் 30இல் வானொலியின் வெற்றிப் படைப்பான ‘வரலாற்றில் இன்று’ நூல் திரு.அழகிய பாண்டியன் அவர்களால் வெளியிடப்பட்டது. 2014இல் மார்ச் மாதம் 5ஆம் தேதி இரண்டாவது முறையாக பரிசும் விருதும் கிடைத்தன. இம்முறை தேசிய நூலக வாரியத்துடன் இணைந்து நாடு முழுவதும் வாசிப்புப் பழக்கத்தை ஊக்குவிக்கும் நிகழ்ச்சியை 24 மணி நேரம் நடத்தியமைக்காக அந்த விருது கிடைத்தது. இறுதியாக, ஜனவரி 15 ஆம் தேதி தைப்பொங்கலை முன்னிட்டு, முரசு அஞ்சல் முத்து நெடுமாறனின் தொழில்நுட்ப உதவியுடன், உலகின் முதல் முயற்சியாகத் தமிழ்க் குறுஞ்செய்திச் சேவையை அறிமுகம் செய்தது ஒலி 96.8 வானொலிச்சேவை. பல வருடங்கள் கடந்தாலும், ஒலி 96.8 வானொலிச் சேவை தரமான மற்றும் பல நல்ல நிகழ்ச்சிகள் படைத்துக் கொண்டு வருகிறது. இதன் மூலம் தமிழ் மொழி மேலும் அதிகமான முக்கியத்துவத்தையும் அங்கிகாரத்தையும் பெற்று வருகிறது என்பதில் எவ்வித ஐயமுமில்லை. ஜோதிகா உயர்தமிழ் 4 மார்சிலிங் உயர்நிலைப் பள்ளி (மொழி நிலையம்) JOTHIKA (4HTL) Marsiling Secondary School (Tamil Language Centre)